שיחה:חיים בן-דור

message: בהמשך לשיתוף פעולה שהיה לנו ביקשה ממני חנה לכתוב ערך על חיים בן דור, שנפל במלחמת העצמאות.
כיוון ששאלת החשיבות האנציקלופדית של ערך אודותיו איננה חד-משמעית (לדעתי) אני מבקש לברר אותה לפני שאגש לכתיבת הערך. לצורך כך אני מעתיק לכאן דברים שחנה כתבה אודות חיים בן-דור בדף שיחתי:
replies: text: אולי תסכים גם לכתוב את הערך על חיים בן דור שנהרג ב-1 בינואר 1948 בפעולת התגמול בבלד א-שייח' על טבח בתי הזיקוק. על שמו שכונת בן דור בעיר נשר. חיים בן דור הוא דמות מאד מעניינת.  נהרג איתו חנן זלינגר  שכבר נכתב עליו ערך בוויקפדיה.

text: אני מעתיקה לכאן פוסט שהעליתי בקבוצת הפייסבוק של הארץ "נקמת הארכיון: חובבי ההיסטוריה של "הארץ" שהקים עופר אדרת:  הפוסט העלה תגובות רבות.

text: "חיים בן דור" נהרג ב-1 בינואר 1948 בעת פעולת תגמול בכפר הערבי בלד-א-שייח' (היום שכונת תל חנן בעיר נשר) בגלל שתושביו היו מעורבים בטבח בתי הזיקוק שארע ב-30 בדצמבר 1947 שבו נרצחו 39 יהודים (טבח שאירע כי אנשי האצ"ל זרקו רימונים לתוך קבוצת פועלים ערבים בכניסה לבתי הזיקוק ונהרגו 6 פועלים ערבים). יחד עם חיים נהרגו בפעולה סרן חנן זלינגר מקיבוץ יגור ועמוס גלילי סטודנט מגבעתיים שלמד בטכניון. חיים בן דור, חנן זלינגר ועמוס גלילי מונצחים בעיר נשר בשם השכונות: בן דור, תל חנן וגבעת עמוס בהתאמה.

text: חיים בן דור היה בן יחיד. חצי שנה אחריו נפטר אביו העיתונאי יצחק בן דור. חיים נהרג בגיל 24 כשהיה בקורס של פלי"ם בקיבוץ יגור. הוא בכלל לא היה צריך להצטרף לפעולת התגמול, כי יחידתו נועדה לדברים אחרים. אבל הוא התעקש ושכנע את מי ששכנע להצטרף ונהרג.

text: חיים בן דור היה מאד ידוע בזמנו. ב-1949 יצא ספר הכולל את כתביו: רשימות עיוניות, שירים, סיפורים, תרגומים, ביקורת ספרותית, ומכתבי־רשימות בהוצאת הקיבוץ הארצי.  בסוף הספר הופיעו הספדים שכתבו עליו אביו יצחק בן דור, המשוררים: חיים גורי, נתן אלתרמן, ע. הלל, עזרא זוסמן, ואחרים.  ב-1972 יצא ספרו של חיים גורי: "הספר המשוגע". בספר מופיעה דמותו של "חמדורי" המבוססת על דמותו של חיים בן דור (הספר משעשע ומומלץ).

text: בתחילת שנות ה-50 של המאה ה-20 הוצב לוח הנצחה לחנן זלינגר וחיים בן דור במרכז שכונת תל חנן. ובכל יום זיכרון היו הולכים ילדי הגן עם הגננות ללוח ומספרים עליהם. גם אני שגדלתי בתל חנן הלכתי עם ילדי הגן ללוח. בתחילת שנות ה-90 נהרסו כל המבנים במרכז תל חנן שנשארו מבלד א-שייח', ובמקומם הוקמו היכל התרבות והספרייה. לוח ההנצחה נעלם. הלוח נמצא באפריל 2021 השנה בסיפור מעניין המופיע בכתבה באתר חי פה כתבה על מציאת הלוח

text: בעיר נשר מתכננים להחזיר את הלוח למרחב הציבורי והוא יותקן על גבי קיר בהיכל התרבות, בערך במקום בו היה מותקן במשך שנים רבות. אני מנסה לאתר את בני משפחתו, אין לי כל מידע עליהם מלבד שיש משפחה רחוקה חרדית שגרה ביו"ש ומגיעה מדי יום עצמאות לטקס האזכרה בקיבוץ יגור בו הוא קבור. אני מבקשת את עזרתכם באיתור המשפחה. התמונה היא של ילדי גן בתל חנן ביום הזיכרון ליד הלוח. צולם ב-1977. הצלם הוא שלום שטרסברג.

text: ספרו של חיים בן דור הועלה  לפני שבוע לאתר פרויקט בן־יהודה ואתם יכולים לקרוא בו בקישור. הספר מאד מרגש. קישור לספרו של חיים בן דור בפרויקט בן יהודה , אפשר לקרוא יותר על חיים בן דור באתר מוזיאון הפלמ"ח.

text: אני מתכננת להעלות מספר תמונות ההיסטוריות של לוח ההנצחה שהם חלק מהארכיון ההיסטורי של העיר נשר שאני הקמתי לבקשת רועי לוי ראש העיר נשר. תודה רבה.
(סוף הציטוט)
אודה להתייחסותכם. יואב ר. - שיחה - נופי חלונות 10 19:58, 25 באוקטובר 2021 (IDT)

text: לאסתם, מה דעתך? יואב ר. - שיחה - נופי חלונות 10 19:58, 25 באוקטובר 2021 (IDT)
replies: text: :אומנם היו קרוב ל-6000 חללים במלחמת השחרור ולא על כולם נכתוב ערך, אני חושב שנופל שעל שמו שכונה הוא בעל חשיבות מספקת. ואכן בן-דור גם מוזכר בתרבות. "חמדור" בספר המשוגע של חיים גורי , וכמו שכתב יוסי גמזו:"...ושני כפירי לביא, אריאל נחום וחיימ'קה בן-דור - ועוד רבים משכוח". שנילי - שיחה 20:31, 25 באוקטובר 2021 (IDT)
replies: text: ::העמדה העקרונית שלי היא שיש מקום לערך על כל מי שקרוי רחובה על שמו (זה הכלל, תמיד ייתכנו חריגים שבהם יש לדון לגופו של מקרה), אז על אחת כמה וכמה כשיש מישהו שיש שכונה הקרויה על שמו. בתופסת האזכורים התרבותיים, לדעתי הוא עובר את הרף. Lostam - שיחה 11:19, 26 באוקטובר 2021 (IDT)
replies: text: :::: יואב, לא הייתי מבקשת את כתיבת הערך, אם לא הייתי משוכנעת שיש לחיים בן דור חשיבות אנציקלופדית. אבל טוב שבדקת.
replies: text: ::::שנילי  אני לא מכירה את הציטוט שלך על חיים בן דור, מאיזה שיר זה?  חנה Hanay • שיחה • נשר תחגוג ב-2023 מאה שנים להקמתה 17:13, 26 באוקטובר 2021 (IDT)
replies: text: :::::מתוך הספר "אתם נוער אתם?!" השיר על לוחמי מבצע קדש: "כן, הם יהיו אחרת..." המסתיים במשפט: "ומול גוילי-האש קמים גוילי-קדש, ונכרכים בהם כמסכת..." שנילי - שיחה 08:12, 27 באוקטובר 2021 (IDT)
replies: text: :::::: אני לא מצליחה למצוא את כל השיר במרשתת, תוכל לשלוח אלי בווטסאפ צילום של השיר? תודה חנה Hanay • שיחה • נשר תחגוג ב-2023 מאה שנים להקמתה 15:39, 27 באוקטובר 2021 (IDT)

text: :יצרתי קטגוריה בוויקיישיתוך בשם Category:Chaim Ben-Dor, העליתי את התמונה שלו שצילמתי בארכיון יגור, וגם המצבה שלו מופיעה בקטגוריה. חנה Hanay • שיחה • נשר תחגוג ב-2023 מאה שנים להקמתה 19:29, 27 באוקטובר 2021 (IDT)
אשלח, זה שיר לא קצר ( לא פזמון) על נופלי תש"ח מקבלים את פני נופלי פעולות התגמול ואת נופלי קדש. בן דור מוזכר עם רבים אחרים. שנילי - שיחה 16:13, 27 באוקטובר 2021 (IDT)
חנה, הערך נכתב והועבר למרחב הערכים. יואב ר. - שיחה - נופי חלונות 10 20:13, 6 בנובמבר 2021 (IST)

text: תודה רבה לך יואב ר. , מאד משמח חנה Hanay • שיחה • נשר תחגוג ב-2023 מאה שנים להקמתה 15:19, 7 בנובמבר 2021 (IST)
thread_title: דיון מקדים בדבר חשיבות אנציקלופדית

message: הערך נכתב על סמך מידע מהמקורות הנזכרים בפסקת הקישורים החיצוניים. יואב ר. - שיחה - נופי חלונות 10 20:15, 6 בנובמבר 2021 (IST)
thread_title: מקורות

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.palmach.org.il/memorial/fighterpage/?itemId=25723 נמצא כקישור שבור. מומלץ להוסיף https://web.archive.org/web/20211026212113/https://www.palmach.org.il/memorial/fighterpage/?itemId=25723 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 02:47, 27 בינואר 2024 (IST)
thread_title:  נמצאו קישורים חיצוניים שצריכים תיקון (ינואר 2024)